8. ΠΡΟΕΔΡΙΚΟΝ ΔΙΑΤΑΓΜΑ της 29 Ιουλ./3 Αυγ.1927 Περί της επί προσωρινή ατελεία εισαγωγής χάρτου συσκευασίας προς κατασκευήν κυτίων δι’ εναπόθεσιν σταφίδος. Άρθρ.1.-Επιτρέπομεν την επί προσωρινή ατελεία, κατ’ ευθείαν εκ του εξωτερικού ή εκ της αποταμιεύσεως, εισαγωγήν χάρτου συσκευασίας εκ του κατωτέρω οριζομένου προς κατασκευήν κυτίων δι’ εναπόθεσιν σταφίδος και εξαγωγήν ή αποταμίευσιν αυτών υπό διαμετακόμισιν. 2.Ο προς τον σκοπόν τούτον παραλαμβανόμενος χάρτης δέον να είναι εις φύλλα εστιλβωμένα κατά την ετέραν μόνον επιφάνειαν και να είναι είτε επικεκαλυμμένος δι’ ετέρου φύλλου χάρτου λευκού ή χρωματιστού, είτε επικεχρισμένος δια διαφόρων υλών κατά την αυτήν επιφάνειαν, να έχη δε βάρος κατά τετραγωνικόν μέτρον άνω των 250 και μέχρι 300 γραμμαρίων κατά τετραγωνικόν μέτρον, και διαστάσεις φύλλων 60Χ90 εκ.μ. επιτρεομένης ανοχής 2 έως 3 ε.μ. επί πλέον ή έλαττον καθ’ εκατέραν των διαστάσεων. 3.Η κατά τους ανωτέρω όρους εισαγωγή του χάρτου τούτου προς μεταποίησιν και εξαγωγήν και των εξ αυτού κατασκευαζομένων κυτίων, επιτρέπεται μόνον δια των τελωνείων Πατρών, Ζακύνθου, Καλαμών, Κερκύρας και Πειραιώς. Άρθρ.2.-1.Ο ελάχιστος όρος του εκάστοτε παραληπτέου ποσού χάρτου συσκευασίας ορίζεται εις 1000 φύλλα, των ανωτέρω διαστάσεων και βάρους, ο δε μέγιστος όρος εις 100.000 φύλλα. 2.Το κατά το άρθρ.3 του Νόμ.ΒΡΝΗ΄ της 13 Φεβρ.1893 χρονικόν διάστημα προς αποστολήν εις το εξωτερικόν ή αποταμίευσιν υπό διαμετακόμισιν των εκ του παραληφθέντος ως άνω χάρτου κατασκευασθέντων κυτίων ορίζεται εις 6 μήνας, ο δε αριθμός των εξ εκάστου φύλου χάρτου κατασκευαζομένων και εις την αλλοδαπήν εξαγομένων κυτίων ορίζεται Σελ.575 Χάρτης 30.Η.τ.7-8 εις 12 κυτία χωρητικότητος έκαστον 1/2 Αγγλικής λίτρας σταφίδος ή εις 8 κυτία χωρητικότητος έκαστον μιας Αγγλικής λίτρας ή 4 κυτία χωρητικότητος έκαστον 2 Αγγλικών λίτρων σταφίδος. 3.Υπάγονται υπό του Κράτους του παρόντος Δ/τος αι επί προόψει της εκδόσεως τούτου ρυθμισθείσαι συμφώνως προς το παρόν παρά του Υπουργού των Οικονομικών περιπτώσεις. Άρθρ.3.-Αι διατάξεις του άρθρ.1 έως 5 του Νόμ.ΒΡΝΗ΄ του έτους 1893, του άρθρ.98 του Νόμ.1165 και των άρθρ.23 και 31 του κώδικος των Νόμων “περί τελωνειακού δασμολογίου”, εφαρμόζονται επί των επί τη προσωρινή ατελεία εισαγωγής του κατά τα προηγούμενα άρθρα του παρόντος ειδών. Καταργούνται τα από 17 Μαΐου 1905 και 20 Ιουλ.1905 Δ/τα περί εισαγωγής επί προσωρινή ατελεία χαρτονίου και χάρτου χρωματιστού προς κατασκευήν κυτίων δι’ εναπόθεσιν σταφίδος κλπ. 